
2019. Augusztus 18-án témavezetőmmel és szaktársaimmal reggel Budapestről indultam repülőgéppel Barcelonába. Barcelonába megérkezve elfoglaltuk szállásunkat, majd elindultunk a nemzetközi konferencia központba (https://ccib.es/), ahol a következő napokban több, mint 6000 munka kerül bemutatásra. Az első napon regisztráltunk és az „ice beaker”-en vettünk részt, amin több kollégával találkoztunk. 
Az elkövetkezendő napokban (2019.augusztus 19-23) igen sok előadást sikerült meghallgatni, hiszen reggeltől estig folyamatosan mentek a szekciók (volt olyan időpont, amikor legalább 10 ment egyszerre). Az előadások mellett plenáris előadók is voltak, ahol több a világ legelismertebb díjazott kutatói tartottak előadást a földi történet és azon található élet kezdetéről a Marskutatáson át a környezetvédelemig. Az én szekcióm 2019. augusztus 21-én volt, ahol poszteremet 2 órán át tudtam megvitatni külföldi kollégákkal és ötletelni a jövőbeli teendőkről. Számos kolléga érdeklődött témaköröm iránt, hiszen a geokémiához köthető interdiszciplina kutatások egyik fő érdeklődési köre a földrengések és a geokémia összefüggése. A poszter melletti megbeszélése/konzultációk sikeresnek bizonyultak és nem sokkal később sikerült is lepublikálnunk kutatási eredményeinket (https://ojs3.mtak.hu/index.php/foldtanikozlony/article/view/1795).
A Goldschmidt2019 egyik fénypontja a magyar est volt, ahol a konferencián részvevő hazai kollégák közösen eltöltöttek egy estét. Az esten több ELTE-s oktató és hallgató is részt vett és az eseményt külön kiemelték a nemzetközi geokémiai sajtóban: http://www.elementsmagazine.org/archives/e15_5/e15_5_dep_meetingreport.pdf
Augusztus 23-án késő délután repülőgéppel hazatértünk Budapestre. 

